CELEX: 32008L0014
Language: da
Date: 2008-02-15 00:00:00
Title: Kommissionens direktiv 2008/14/EF af 15. februar 2008 om ændring af Rådets direktiv 76/768/EØF om kosmetiske midler med henblik på tilpasning til den tekniske udvikling af bilag III (EØS-relevant tekst)

16.2.2008   
            
            
               DA
            
            
               Den Europæiske Unions Tidende
            
            
               L 42/43
            
         
      KOMMISSIONENS DIREKTIV 2008/14/EF
   af 15. februar 2008
   om ændring af Rådets direktiv 76/768/EØF om kosmetiske midler med henblik på tilpasning til den tekniske udvikling af bilag III
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler (1), særlig artikel 8, stk. 2, og
   ud fra følgende betragtninger:
   
               (1)
            
            
               Direktiv 76/768/EØF forbyder anvendelsen i kosmetiske midler af stoffer, der i bilag I til Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (2) er klassificeret som kræftfremkaldende, mutagene eller reproduktionstoksiske (CMR-stoffer) i kategori 1, 2 eller 3, men tillader anvendelsen af stoffer, der i direktiv 67/548/EØF er klassificeret i kategori 3, hvis de på grundlag af en vurdering godkendes af Den Videnskabelige Komité for Forbrugsvarer (SCCP).
            
         
               (2)
            
            
               I betragtning af, at SCCP finder, at glyoxal, et stof, der er klassificeret som CMR-stof i kategori 3 under bilag I til direktiv 76/768/EØF, ikke udgør en væsentlig risiko, hvis der findes op til 100 ppm i kosmetiske midler, bør bilag III til direktiv 76/768/EØF derfor ændres i overensstemmelse hermed.
            
         
               (3)
            
            
               Direktiv 76/768/EØF bør derfor ændres i overensstemmelse hermed.
            
         
               (4)
            
            
               For at sikre en gradvis overgang fra de eksisterende sammensætninger af kosmetiske midler til sammensætninger, der opfylder bestemmelserne i dette direktiv bør der indføres en passende overgangsperiode.
            
         
               (5)
            
            
               Foranstaltningerne i dette direktiv er i overensstemmelse med udtalelsen fra Det Stående Udvalg for Kosmetiske Produkter —
            
         UDSTEDT FØLGENDE DIREKTIV:
   Artikel 1
   Del 1 i bilag III til direktiv 76/768/EØF ændres i overensstemmelse med bilaget til nærværende direktiv.
   Artikel 2
   Medlemsstaterne træffer alle de nødvendige foranstaltninger til at sikre, at produkter, der ikke er i overensstemmelse med dette direktiv, ikke sælges eller afsættes til den endelige forbruger efter den 16. februar 2009.
   Artikel 3
   1.   Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 16. august 2008. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   Medlemsstaterne anvender disse bestemmelser fra den 16. november 2008.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 4
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 5
   Dette direktiv er rettet til medlemsstaterne.
   
      Udfærdiget i Bruxelles, den 15. februar 2008.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 262 af 27.9.1976, s. 169. Senest ændret ved Kommissionens direktiv 2007/67/EF (EUT L 305 af 23.11.2007, s. 22).
   
      (2)  EFT 196 af 16.8.1967, s. 1. Senest ændret ved Europa-Parlamentets og Rådets direktiv 2006/121/EF (EUT L 396 af 30.12.2006, s. 853). Berigtiget i EUT L 136 af 29.5.2007, s. 281).
   
      BILAG
      I del 1 i bilag III til direktiv 76/768/EØF tilføjes nedenstående for glyoxal:
      
         
                     Løbenummer
                  
                  
                     Stof
                  
                  
                     Begrænsninger
                  
                  
                     Obligatorisk brugsanvisning og advarsel på etiketten
                  
               
                     Anvendelsesområde
                  
                  
                     Højst tilladte koncentration i det færdige kosmetiske middel
                  
                  
                     Yderligere begrænsninger og krav
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
               
                     »102
                  
                  
                     Glyoxal
                     Glyoxal (INCI)
                     CAS No 107-22-2
                     EINECS No 203-474-9
                  
                  
                      
                  
                  
                     100 mg/kg«